???? ร้านข้าวราดแกง ศศินันท์ อยู่ที่ตลาดสาย 2 ครับ อยู่ด้านหน้าตลาดริมถนนพุทธมณฑลสาย 2 บางแคครับ

???? ส่วนใหญ่จะซื้อเป็นกับข้าวใส่ถุงมาทานที่บ้านมากกว่าทานที่ร้านครับ แต่ถ้าหิวๆก็สั่งแบบราดข้าวนั่งทานที่ร้านเลยก็มีครับ

กับข้าวมีให้เลือกมากมายหลายอย่างเลยครับ ที่ซื้อบ่อยๆก็จะมี
1. หมูทอดกระเทียม เค้าใช้เนื้อหมูสันนอกแบบไม่ติดมัน ซึ่งดูด้วยตาแล้วน่าจะแข็งแต่ที่ไหนได้นุ่มมากเลยครับ เค้าชั่งขายขีดละ 40 บาทพร้อมหั่นเป็นชิ้นๆให้ด้วยครับ

2. น้ำพริกอ่อง อันนี้ไม่ได้มีขายทุกวัน แต่ถ้าวันไหนเค้าทำแล้วผมไปซื้อพอดีก็จะต้องซื้อกลับบ้านทุกทีเพราะอร่อยมากครับ ขายมาพร้อมผักกาดขาวสด และแตงกวาครับ

3. ผัดพริกขิงถั่วฝักยาวหมูสามชั้น อันนี้ก็อร่อยมากครับ เป็นเมนูยอดนิยมของผมเลย พริกขิงรสชาติกำลังดีเคล้ากับถั่วฝักยาวที่สุกพอเหมาะ ฟินมากครับ

4. ไก่ผัดพริกไทยดำ อันนี้ซื้อทีไรต้องซื้อ 2 ถุงทุกทีเพราะไก่เนื้อๆไม่ติดหนังเลย ปริมาณที่ให้ก็คุ้มค่ามากครับ รสชาติก็อร่อยถูกใจมาก

5. เต้าเจี้ยวหลน อันนี้มีกรณีซื้อกลับบ้านแล้วเสียถึง 2 ครั้งด้วยกัน เข้าใจว่าอากาศคงจะร้อน แต่พอวันหลังกลับไปบอกเจ๊คนขาย แกจัดให้ใหม่เลยโดยที่ไม่อิดออดเลยครับ รับผิดชอบดีมากจริงๆขอชมเลยครับ

???? พอถึงเทศกาลกินเจ ร้านนี้ก็จะมาขายอาหารเจครับซึ่งผมไม่ทานเจเป็นเรื่องเป็นราวก็เลยไม่สามารถรีวิวความอร่อยให้ได้ครับ แต่โดยรวมผมชอบร้านนี้มากกว่าร้านข้าวแกงด้านในตลาดอีกร้านนึงครับ